મધ્યપ્રદેશ તરફથી ગાયો ભરેલ ટેમ્પો દાહોદ તરફ આવતો હોવાની ગૌરક્ષકો દ્વારા મળેલ બાતમીના આધારે કતવારા પોલીસ સ્ટેશનના પોલીસ સબ ઇન્સ્પેકટર એસ. બી. ઝાલા તથા તેમના સ્ટાફના પોલીસ કર્મીઓની ટીમ દાહોદ તાલુકાના લીમડાબરા ગામે રોડ પર નાકાબંધી કરી ગતરોજ વહેલી પરોઢના પાચેક વાગ્યાના સુમારે ગાયો ભરેલ ગાડી આવવાની રાહ જોતા હતા તે દરમિયાન મધ્યપ્રદેશ તરફથી આવી રહેલ ગાયો ભરેલ એમપી ૧૪-જીએ- ૦૧૮૭ નંબરના ટેમ્પાના ચાલકે દૂરથી જ પોલીસને જોઇ લેતાં તેનો ટેમ્પો રીવર્સમાં લઇ ભાગવા લાગતા પોલીસે તે ટેમ્પાનો પીછો કરી લીમડાબરા ગામેથી આશરે એક કિલમોમીટર દૂર પીટોલ એમપી તરફ જતા કાચા રસ્તા પર ટેમ્પો ઝડપી પાડી તેના ડ્રાઇવર મધ્યપ્રદેશના રતલામ જિલ્લાના જાવરા ગામના ગડીખાનામાં રહેતા મુજફ્ફર ખલીલ મેવ (મુસ્લીમ) તથા કલીનર મધ્યપ્રદેશના રતલામ જિલ્લાના આલોર તાલુકાના તાલ ગામના ૨૫ વર્ષીય વસીમ આલમ પઠાણની અટક કરી ટેમ્પોમાં જોતા ટેમ્પામાં ઘાસચારા પાણીની સુવિધા રાખ્યા વગર મોઢું તથા પગ દોરડા વડે ક્રુરતા પૂર્વક બાંધી સાત જેટલી ગાયો તથા એક વાછરડો મળી ૮ જેટલા ગૌવંશ ખીચોખીચ હાલતમાં મળી આવતા પોલીસ ચોકીં ઉઠી હતી.